# Demòcrates (Eslovàquia)

Demòcrates (en eslovac Demokrati), anteriorment Junts - Democràcia Cívica (Spolu – občianska demokracia, SPOLU), és un partit polític de centredreta d'Eslovàquia.

## Història

El partit es va anunciar el 17 de novembre de 2017 per Miroslav Beblavý, ex-dirigent del moviment Xarxa que va abandonar la formació en protesta per la decisió d'entrar al govern liderat per Direcció-SD. El partit, registrat formalment el 28 de gener de 2018, es presentava llavors com de centredreta, europeista, centrat en treballar per a una economia moderna, una sanitat accessible i un sistema educatiu funcional.
Per a les eleccions europees de 2019, SPOLU va formalitzar una aliança amb Eslovàquia Progressista, amb els quals van aconseguir la primera posició, amb un 20% i 4 eurodiputats conjuntament, dos dels quals eren del partit. Tot i aquesta victòria, un any després, a les legislatives de 2020, la coalició va aconseguir només un 7% dels vots, però malgrat tot insuficients per aconseguir representació al Consell Nacional.
Posteriorment, el partit va donar suport a la iniciativa de l'ex-Primer Ministre Mikuláš Dzurinda per a formar la Coalició Blava, modificant breument el nom del partit, però fruit de desavinences entre el llavors president del partit Miroslav Kollár i el propi Dzurinda van provocar que el segon abandonés el projecte per a crear el seu propi partit, Els Blaus - Eslovàquia Europea, que tindria un suport ínfim en les eleccions. El partit, que modificaria de nou el nom a Demòcrates, tampoc aconseguiria el suport suficient a les eleccions de 2023 amb només un 3% dels vots. Un any més tard, el partit perdria la representació al Parlament Europeu amb el 4.7% dels vots.

## Resultats electorals
### Consell Nacional

| Any | Líder | Vots | % | Pos. | Escons | +/– | Govern |
| 2020 | Miroslav Beblavý | Coalició amb PS | Coalició amb PS | 5è | 0 / 150 | | Extraparlamentari |
| 2023 | Eduard Heger | 87,006 | 2,9 / 100 | 10è | 0 / 150 | = | Extraparlamentari |

### Parlament Europeu

| Any | Líder | Vots | % | Pos. | Escons | +/– | Grup PE |
| 2019 | Michal Šimečka | Coalició amb PS | Coalició amb PS | 1r | 2 / 14 | | EPP |
| 2024 | Jaroslav Naď | 69,204 | 4,7 / 100 | 7è | 0 / 15 | 2 | – |

## Presidents

| Líder | Líder | Mandat |
| Junts - Democràcia Cívica |||
| 1 | Miroslav Beblavý | 2018 – 2020 |
| 2 | Juraj Hipš | 2020 – 2021 |
| 3 | Miroslav Kollár | 2021 – 2023 |
| Coalició Blava |||
| 3 | Miroslav Kollár | 2023 – 2023 |
| Demòcrates |||
| 4 | Eduard Heger | 2023 – 2023 |
| 5 | Jaroslav Naď | 2023 – Present |

## Referències

* ↑ Mikušovič, Dušan. «Beblavého strana sa bude volať Spolu – občianska demokracia» (en eslovac), 12-09-2017. [Consulta: 19 agost 2024].
* ↑ Teraz.sk. «BEBLAVÝ: SPOLU sme občianskymi demokratmi, pokračovateľmi Novembra´89» (en eslovac), 06-02-2018. [Consulta: 19 agost 2024].
* ↑ Teraz.sk. «Ministerstvo vnútra zaregistrovalo stranu SPOLU - občianska demokracia» (en eslovac), 26-01-2018. [Consulta: 19 agost 2024].
* ↑ «Beblavý a Truban končia ako šéfovia, jeden odchádza z politiky» (en eslovac), 02-03-2020. [Consulta: 19 agost 2024].
* ↑ «Strana Spolu mení názov. Po novom sa bude volať Modrá koalícia» (en eslovac), 24-01-2023. [Consulta: 19 agost 2024].
* ↑ a.s, Petit Press. «Nepovedal, či Modrú koalíciu povedie, novinárov poučoval. Dzurinda predstavil svoj návrat do politiky» (en eslovac). [Consulta: 19 agost 2024].
* ↑ ČTK «Slovenský premiér Heger končí v Matovičově hnutí. Stal se lídrem Demokratů» (en txec). Deník.cz, 07-03-2023.